Koeël steeds in seun se kakebeen ná Kersdag-plaasaanval | Maroela Media
Kol. Emelda Setlhako, woordvoerder van die polisie in Noordwes, het aan Maroela Media bevestig drie mans het omstreeks 04:30 op die plaas Frisgewaagd toegeslaan. Thys, in sy 70's, is vroegoggend uit om te gaan koeie melk toe die mans hom oorval het.
Sy vrou Rita, het onraad vermoed en 'n rewolwer uitgehaal, maar die mans het haar oorrompel. Die egpaar se dogter Karen, is tydens die voorval bokant haar hart en in haar arm geskiet en die kleinseun Joe, is twee keer in sy mond geskiet.
Rita Venter, inwoner van Leeudoringstad en vriendin van die gesin, het aan Maroela Media gesê Karen is intussen na 'n hospitaal in Klerksdorp oorgeplaas, maar Joe is nog in Tshepong-hospitaal, omdat hulle nie 'n mediese fonds het nie. "Hulle is baie bekommerd. Hy het nog nie die nodige mediese aandag ontvang nie," het Venter gesê. "Een van die koeëls is dwarsdeur agter uit, maar die tweede koeël sit nog steeds in sy kakebeen vas. Dit is 'n krisissituasie. Hy het ernstige aandag nodig."
Venter het gesê Thys is intussen na sy kinders in Meyerton. Sy lyf is glo baie seer vandag. "Rita voel ook dronkerig ná die aanval. Sy is tans in Klerksdorp om klere te kry vir Joe en Karen."
Thys en Rita woon alleen op die plaas, Karen en haar seun het vir die Kersvakansie by hulle kom kuier.
Setlhako het bevestig niemand is nog in verband met die voorval in hegtenis geneem nie. "Die aanvallers het met die rewolwer gevlug. Die polisie ondersoek twee sake van poging tot moord en huisroof."
Liefdesrusie lei tot Kersfees-tragedie
Solidariteit staan mos vir ons mense. Daar is 'n fonds gestig vir die Brink gesin wat wel mediese dienste kan betaal. Wat van hulle gebruik daardie fonds vir al die slagoffers van plaasaanvalle wat nie mediese sorg kan bekostig nie en dan as 'n unie wat vir afrikaanse regte en mense praat sommer 'n klasaksie saak vir skadevergoeding teen die minister van polisie en gesondheid begin nie? So sal julle selfs mense soos ek se respek begin verdien.
Daar sal vinnig en ernstig plan moet gemaak word teen die plaasaanvalle. So kan dit nie aangaan nie. Nou lê die onskuldige kind en kan nie die beste mediese behandeling kry, omdat hul nie medies het nie. En so gaan dit ook by huise in stede en dorpe. Ons word teen 'n spoed vermink, verlam en doodgemaak. Kan die staat nie slag finansieël verantwoordelik gehou word vir al hierdie mediese uitgawes en onskuldige mense se verliese, want hul kan dan nie ordentlike wette neerlê vir ons mense se veiligheid!
Dis verskriklik dat die seun nie die nodige mediese sorg kry nie. Kan die familie dalk bankbesonderhede hier op MM plaas dat ons kan bydra sodat hy die hulp kan kry wat hy nou dringend nodig het?
Die jongman het mediese sorg nodig – dringend. Mis ek die punt? Waarom kan die man nie gehelp word nie? Waar is dokters?